สงครามเขตหลัง

สงครามเขตหลัง หรือ  บินกลางคืน เป็นภาพยนตร์ที่จัดสร้างโดยกองภาพยนตร์ทหารอากาศ กองทัพอากาศไทย เมื่อปี พ.ศ. 2486 โดยคำสั่งของจอมพล ป. พิบูลสงคราม  เพื่อปลอบขวัญ และปลุกใจคนไทยให้รักชาติ ในระหว่างสงครามโลกครั้งที่ 2  ถ่ายทำด้วยฟิล์ม 35 ม.ม. ขาวดำ เสียงในฟิล์ม  เป็นเรื่องเกี่ยวกับฝูงบินรบของไทยที่มีหน้าที่บินสกัดกั้นเครื่องบินทิ้งระเบิดของสัมพันธมิตร ที่มาทิ้งระเบิดกรุงเทพ และธนบุรี

การถ่ายทำภาพยนตร์เป็นไปอยางยากลำบาก เพราะขาดแคลนฟิล์ม กองภาพยนตร์ทหารอากาศต้องสั่งซื้อฟิล์มจากญี่ปุ่น และการทำถ่ายทำต้องหยุดชะงักลง เมื่อไม่มีฟิล์มจะใช้  

ภาพยนตร์เรื่องนี้ไม่มีโอกาสได้ออกฉาย เนื่องจากฟิล์มต้นฉบับเสียหายไปทั้งหมดเมื่อโรงเก็บฟิล์มภาพยนตร์ ของกองภาพยนตร์ทหารอากาศ ทุ่งมหาเมฆ ถูกระเบิดไฟไหม้ก่อนสิ้นสุดสงครามไม่นาน  พร้อมกับฟิล์มภาพยนตร์เรื่อง บ้านไร่นาเรา และพระเจ้าช้างเผือก หนังไทยที่คนรุ่นหลังหมดโอกาสได้ดู (ยุคสงครามโลกครั้งที่ 2)

 อ้างอิง 

หมวดหมู่:ภาพยนตร์ไทย
หมวดหมู่:ภาพยนตร์ที่กำกับโดย พระเจ้าวรวงศ์เธอ พระองค์เจ้าภาณุพันธุ์ยุคล
หมวดหมู่:ภาพยนตร์ขาวดำ
หมวดหมู่:ภาพยนตร์ที่ออกฉายในปี พ.ศ. 2486
หมวดหมู่:ภาพยนตร์ที่มีเนื้อหาเกี่ยวกับสงครามโลกครั้งที่ 2
หมวดหมู่:ภาพยนตร์การบินในสงครามโลกครั้งที่ 2
หมวดหมู่:ภาพยนตร์การบิน
หมวดหมู่:ภาพยนตร์เกี่ยวกับกองทัพอากาศ
หมวดหมู่:กองทัพอากาศไทย
หมวดหมู่:แปลก พิบูลสงคราม